Sign in / Join .st0{fill:#34437F;} .st1{fill:#878787;} Monday, October 18, 2021 ikteb hawn… Fittex Draw ġust f'partita bilanċjata Minn talk.mt October 17, 2021 talk.mt Minn Cristian Muscat Santa Lucia .......2 Mosta ...............2 Fil-konfront bejn Santa Lucia u Mosta, irrenja bilanċ assolut hekk kif din il-partita ntemmet fi draw ta' 2-2. Iż-żewġ timijiet kel­lhom il-mumenti pożittivi tagħhom u li kieku kienu iktar inċiżivi, setgħu faċilment kisbu r-rebħa. Wara dan id-draw, issa huma jinsabu b'ħames punti fejn żgur li jridu joffru wir­jiet aħjar minn din jekk iridu jipprogressaw fil-klassifika. Kienu Santa Lucia li ħolqu l-ewwel periklu wara biss żewġ minuti meta Patrick Maia kellu xutt minn pożizzjoni ideali li ħareġ l-aħjar tal-goalkeeper ta' Mos­ta, Marko Jovicic li dawwar f'corner. Iżda kienu Mosta li fetħu l-iskor fit-22 minuta meta minn azzjoni ta' corner, Clayton Failla xeħet cross preċiż lejn RAFAEL MORISCO li għola tajjeb u permezz ta' daqqa ta' ras preċiża minn taħt il-lasti tefa' ġewwa. Fil-ftuħ tat-tieni taqsima Santa Lucia ħarġu ferm aggressivi u ta' dan ġew ippremjati meta fil-51 minuta ġabu l-iskor indaqs meta Alan da Silva Souza serva lil VITO PLUT li minn qud­diem Marko Jovicic xeħet il-ballun fix-xibka. Mosta wiegbu Fis-70 minuta meta Luiz Igbienenweka kellu t-tentattiv minn qagħda ideali jintemm barra. Żewġ minuti biss wara biss wara, il-Luċjani spiċċaw jilagħbu b'10 players meta tkeċċa Jurgen Pisani permezz ta' karta ħamra diretta wara foul ikrah fuq il-captain ta' Mosta, Tyrone Farrugia. U Mosta bdew japprofittaw minn din is-superjo­ritá numerika u fl-74 minuta Zachary Brincat għadda taj­jeb lejn RODERICK BRIFFA li minn pożizzjoni ideali tefa' ġewwa. Santa Lucia wiegbu fit-82 minuta meta Victor Filho xeħet cross lejn Vito Plut li kellu d-daqqa ta' ras tiegħu tiġi salvata minn Marko Jovicic. Peró fit-88 minuta huma kisbu d-draw meta wara li rċieva minn azzjoni ta' corner, DEXTER XUEREB kien fil-pożizzjoni t-tajba fil-mument opportun u permezz ta' daqqa ta' ras mill-viċin ma żbaljax. REFEREES: Jurgen Spiteri, Mark Ciantar RABA' UFF: Trustin Farrugia Cann SKORERS: R. Morisco 22, R. Briffa 74 (M), V. Plut 51, D. Xuereb 88 (M) AMMONITI: V. Filho, V. Plut, G. Conti, J. Zerafa (SL), R. Briffa (M) TKEĊĊA: J. Pisani 72 (SL) Artiklu preċedenti Valletta lura għar-rebħ b'hat-trick ta' Mario Fontanella Artiklu li jmiss 12-il priġunier qed jiskontaw sentenza ta' għomor il-ħabs